News Update: ‘โจ ไบเดน’ ตกที่นั่งลำบาก จับตาผลการนับคะแนนเลือกตั้งกลางเทอมสหรัฐฯ โพลชี้รีพับลิกันครองเสียงข้างมากในสภาผู้แทนฯ - FINNOMENA
จับตาผลการนับคะแนนเลือกตั้งกลางเทอมสหรัฐฯ หลังปิดหีบเลือกตั้งและเริ่มนับคะแนนแล้ว ด้านโพลชี้รีพับลิกันครองเสียงข้างมากในสภาผู้แทนฯ เพิ่มความเสี่ยงต่อนโยบายไบเดน
9 พ.ย. 2565

จับตาผลการนับคะแนนเลือกตั้งกลางเทอมสหรัฐฯ หลังปิดหีบเลือกตั้งและเริ่มนับคะแนนแล้ว ด้านโพลชี้รีพับลิกันครองเสียงข้างมากในสภาผู้แทนฯ เพิ่มความเสี่ยงต่อนโยบายไบเดน
🇺🇸เลือกตั้งกลางเทอมสำคัญยังไง?
สำนักข่าวอินโฟเควสท์รายงานว่า หน่วยงานด้านการเลือกตั้งของสหรัฐฯ ได้ทำการปิดหีบลงคะแนนเสียงเลือกตั้งกลางเทอมในหลายพื้นที่แล้วเมื่อวานนี้ (8 พ.ย.) โดยการเลือกตั้งครั้งนี้จะเป็นตัวกำหนดทิศทางการเมืองสหรัฐฯ ในช่วง 2 ปีข้างหน้า ก่อนการเลือกตั้งประธานาธิบดีคนใหม่ในปี 2024
การเริ่มนับคะแนนจะเริ่มหลังปิดหีบในเวลา 19.00-20.00 น.ตามเวลาท้องถิ่นของวันอังคาร (8 พ.ย.) หรือตรงกับเช้าของวันพุธ (9 พ.ย.) เวลา 07.00-08.00 น.ตามเวลาไทย
🇺🇸 เลือกสภาไหนบ้าง แล้วรู้ผลวันไหน?
การเลือกตั้งกลางเทอมถือเป็นการเดิมพันครั้งใหญ่ระหว่างพรรคเดโมแครตและพรรครีพับลิกัน โดยจะมีการชิงชัยเก้าอี้ทั้งหมดในสภาผู้แทนราษฎรสหรัฐจำนวน 435 ที่นั่ง เก้าอี้ในวุฒิสภาจำนวน 35 ที่นั่ง จากทั้งหมด 100 ที่นั่ง และยังมีการเลือกตั้งผู้ว่าการรัฐใน 39 มลรัฐ รวมทั้งการเลือกตั้งเจ้าหน้าที่ท้องถิ่นอีก
ซึ่งหากการนับคะแนนเป็นไปอย่างสูสี จะต้องรอคะแนนชี้ขาดจากรัฐทางฝั่งตะวันตก ทำให้การตัดสินว่าพรรคใดครองเสียงข้างมากในสภาคองเกรสอาจต้องใช้เวลาหลายวัน
ที่ผ่านมา การนับคะแนนเลือกตั้งในรัฐแคลิฟอร์เนียมักใช้เวลานานหลายสัปดาห์ เนื่องจากมีการนับรวมบัตรเลือกตั้งที่ส่งทางไปรษณีย์ที่ประทับตาหลังวันที่ 8 พ.ย. เช่นเดียวกับรัฐเนวาดาและวอชิงตัน
นอกจากนี้ หากมีการฟ้องร้องให้มีการนับคะแนนใหม่ หรือการจัดเลือกตั้งใหม่เนื่องจากผู้สมัครได้คะแนนไม่ถึง 50% ก็จะส่งผลให้การตัดสินชี้ขาดพรรคที่จะครองสภาคองเกรสต้องล่าช้าออกไปถึงเดือนธ.ค.
🇺🇸โพลชี้รีพับลิกันครองเสียงข้างมากในสภาผู้แทนฯ
ผลสำรวจของโพลส่วนใหญ่พบว่า พรรครีพับลิกันจะสามารถครองเสียงข้างมากในสภาผู้แทนราษฎร หลังการเลือกตั้งกลางเทอม จากปัจจุบันที่พรรคเดโมแครตมีเสียงเกินกึ่งหนึ่งอยู่เล็กน้อย
ส่วนการเลือกตั้งในวุฒิสภาจะเป็นไปอย่างสูสีระหว่างพรรคเดโมแครตและรีพับลิกัน ซึ่งก่อนการเลือกตั้งทั้ง 2 พรรคมีคะแนนเสียงเท่ากันอยู่ที่ 50-50 โดยคะแนนเลือกตั้งใน 4 รัฐได้แก่ แอริโซน่า จอร์เจีย เนวาดา และเพนซิลเวเนีย จะชี้ขาดว่าพรรคใดจะได้ครองเสียงข้างมากในวุฒิสภา
ทั้งนี้ หากพรรครีพับลิกันคว้าชัยชนะเหนือพรรคเดโมแครตในการเลือกตั้งกลางเทอมครั้งนี้ ก็จะทำให้การบริหารประเทศของโจ ไบเดนในช่วงที่เหลืออีก 2 ปีเป็นไปอย่างยากลำ
อ้างอิง: https://www.infoquest.co.th/2022/249090 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เลือกตั้งกลางเทอมสหรัฐ
เลือกตั้งสหรัฐ
โจ ไบเดน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA